整数数列线上大全(英文:On-Line Encyclopedia of Integer Sequences,缩写:OEIS)系一个网上可搜索嘅整数数列数据库.佢系数学上嘅重要资源,因为每篇文章都记录咗一个整数数列嘅头几个项,关键字同埋链接等.截至2015年2月,OEIS已经有超过250000个数列.
尼尔·斯洛恩喺1960年代中开始搜集整数数列,嚟帮助佢喺组合数学上嘅工作.佢两度将佢嘅部分成果印刷成书:
呢几本书得到好大回响,随之而嚟系唔少数学家都提供咗数量可观嘅新数列.呢啲资料多到再冇办法以书籍形式管理,当数据库达16000篇时,斯洛恩决定将佢放上网,首先系1995年嘅电子邮件服务,一年后成为网站服务.呢个数据库以每年增加一万篇嘅速度成长.
斯洛恩办咗Journal of Integer Sequences,作为数据库嘅衍生工作.